CELEX: 31994D0321
Language: el
Date: 1994-04-29 00:00:00
Title: 94/321/ΕΚ: Απόφαση της Επιτροπής της 29ης Απριλίου 1994 περί των όρων υγείας των ζώων και της κτηνιατρικής πιστοποίησης για την εισαγωγή κατοικιδίων ζώων του βοείου και του χοιρείου είδους από την Κροατία (Κείμενο που παρουσιάζει ενδιαφέρον για τον ΕΟΧ)

Avis juridique important

|

31994D0321

94/321/ΕΚ: Απόφαση της Επιτροπής της 29ης Απριλίου 1994 περί των όρων υγείας των ζώων και της κτηνιατρικής πιστοποίησης για την εισαγωγή κατοικιδίων ζώων του βοείου και του χοιρείου είδους από την Κροατία (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 143 της 08/06/1994 σ. 0011 - 0028 Φινλανδική ειδική έκδοση: Κεφάλαιο 3 τόμος 58 σ. 0003  Σουηδική ειδική έκδοση: Κεφάλαιο 3 τόμος 58 σ. 0003 

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Απριλίου 1994 περί των όρων υγείας των ζώων και της κτηνιατρικής πιστοποίησης για την εισαγωγή κατοικιδίων ζώων του βοείου και του χοιρείου είδους από την Κροατία (Κείμενο που παρουσιάζει ενδιαφέρον για τον ΕΟΧ)  (94/321/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του είδους των βοοειδών, προβατοειδών, αιγοειδών και χοιροειδών, νωπών κρεάτων ή προϊόντων με βάση το  κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 8,  Εκτιμώντας:  ότι τα κράτη μέλη εισάγουν ζώα εκτροφής του βόειου και του χοίρειου είδους σύμφωνα με τις διατάξεις της οδηγίας 91/496/ΕΟΚ του Συμβουλίου (3), όπως τροποποιήθηκε τελευταία από την απόφαση 92/438/ΕΟΚ (4), με την οποία καθορίζονται οι βασικές αρχές που  διέπουν την οργάνωση των κτηνιατρικών ελέγχων ως προς τα ζώα που εισέρχονται στο έδαφος της Κοινότητας, από τρίτες χώρες- ότι, βάσει της απόφασης 93/242/ΕΟΚ της Επιτροπής (5), όπως τροποποιήθηκε τελευταία από την απόφαση 94/81/ΕΚ (6), επιτρέπονται οι εισαγωγές ζώντων ζώων από ορισμένες περιοχές της Κροατίας- ότι η γειτνίαση της Κροατίας με την Κοινότητα έχει επιπτώσεις στο εμπόριο των ζώντων ζώων- ότι, μετά τη διεξαγωγή των κτηνιατρικών αποστολών της Κοινότητας, φαίνεται πως η υγειονομική κατάσταση των ζώων στην Κροατία ελέγχεται από κτηνιατρικές υπηρεσίες, οι οποίες, παρόλο που βρίσκονται υπό αναδιοργάνωση, μπορούν εντούτοις να παράσχουν  ικανοποιητικές εγγυήσεις όσον αφορά τις ασθένειες που είναι δυνατόν να μεταδοθούν μέσω της εισαγωγής κατοικιδίων ζώων βοείου ή χοιρείου είδους- ότι οι αρμόδιες κτηνιατρικές αρχές της Κροατίας βεβαίωσαν ότι η Κροατία είναι απαλλαγμένη, κατά τους τελευταίους 24 μήνες, από τον αφθώδη πυρετό και κατά τους τελευταίους δώδεκα μήνες από πανώλη των βοοειδών, μεταδοτική πλευροπνευμονία των βοοειδών,  σπογγώδη εγκεφαλοπάθεια των βοοειδών, φυσαλιδώδη στοματίτιδα, κυανή γλώσσα, αφρικανική πανώλη, λοιμώδη παράλυση των χοιροειδών (νόσο του Teschen), φυσαλιδώδη νόσο των χοίρων, φυσαλιδώδες εξάνθημα, και ότι δεν έχουν πραγματοποιηθεί εμβολιασμοί για καμία  από αυτές τις ασθένειες, κατά τους τελευταίους δώδεκα μήνες- ότι οι αρμόδιες κτηνιατρικές αρχές της Κροατίας έχουν αναλάβει να κοινοποιήσουν στην Επιτροπή και στα κράτη μέλη, με τηλέτυπο ή τηλεομοιοτυπία και, εντός 24 ωρών, τη διαπίστωση κρούσματος οιασδήποτε από τις προαναφερόμενες ασθένειες καθώς και της  κλασικής πανώλους των χοίρων ή την απόφαση για προσφυγή σε εμβολιασμό κατά των ασθενειών αυτών ή, εντός εύλογης προθεσμίας, κάθε προτεινόμενη μεταβολή ως προς τους κροατικούς κανόνες εισαγωγής όσον αφορά τα βοοειδή και τους χοίρους καθώς και το σπέρμα ή  τα έμβρυα των ζώων αυτών- ότι η φυματίωση και η βρουκέλλωση των βοοειδών έχουν εξαλειφθεί στην Κροατία, ότι δεν επιτρέπεται ο εμβολιασμός κατά της βρουκέλλωσης βοοειδών και ότι τα μέτρα που έχουν λάβει οι αρμόδιες αρχές της Κροατίας για την πρόληψη της επανεμφάνισης των  ασθενειών αυτών επαρκούν προκειμένου να εξισωθούν οι κροατικές αγέλες, εκτός από αυτές που υπόκεινται σε επίσημο περιορισμό, με τις αγέλες στην Κοινότητα που θεωρούνται ως επίσημα απαλλαγμένες από φυματίωση ή επίσημα απαλλαγμένες από βρουκέλλωση- ότι οι αρμόδιες κτηνιατρικές αρχές της Κροατίας έχουν αναλάβει τη δέσμευση να ελέγχουν επίσημα την έκδοση των πιστοποιητικών που απαιτούνται σύμφωνα με την παρούσα απόφαση και να διασφαλίζουν ότι όλα τα σχετικά δικαιολογητικά και οι δηλώσεις επί των  οποίων ενδεχομένως έχει βασισθεί η πιστοποίηση εξαγωγής, παραμένουν στον επίσημο φάκελο τουλάχιστον επί δώδεκα μήνες μετά την αποστολή των ζώων στα οποία αναφέρονται- ότι οι αρμόδιες κτηνιατρικές αρχές της Κροατίας έχουν αναλάβει τη δέσμευση να μην επιτρέπουν την έκδοση των πιστοποιητικών που περιγράφονται στα παραρτήματα για τα ζώα που έχουν εισαχθεί, εκτός αν πρόκειται για ζώα που έχουν εισαχθεί σύμφωνα με  κτηνιατρικούς όρους εξίσου αυστηρούς με τις σχετικές απαιτήσεις της οδηγίας 72/462/ΕΟΚ, συμπεριλαμβανομένων των ενδεχομένων συναφών αποφάσεων της Επιτροπής- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Με την επιφύλαξη της απόφασης 93/242/ΕΟΚ και των παραγράφων 2 και 4 του παρόντος άρθρου, τα κράτη μέλη επιτρέπουν την εισαγωγή από την Κροατία των ακόλουθων ζώων:  α) εγχώρια βοοειδή αναπαραγωγής ή κρεατοπαραγωγής που ανταποκρίνονται στις απαιτήσεις που ορίζονται στο υγειονομικό πιστοποιητικό όπως εμφαίνεται στο παράρτημα Α και συνοδεύονται από το εν λόγω πιστοποιητικό- β) εγχώρια βοοειδή προς σφαγή που ανταποκρίνονται στις απαιτήσεις που ορίζονται στο υγειονομικό πιστοποιητικό όπως εμφαίνεται στο παράρτημα Β και συνοδεύονται από το εν λόγω πιστοποιητικό και, από ημερομηνία που πρόκειται να αποφασισθεί σύμφωνα με τη διαδικασία που θεσπίζεται στο άρθρο 29 της οδηγίας 72/462/ΕΟΚ, αλλά όχι νωρίτερα από δώδεκα μήνες μετά την ημερομηνία κατά της επίσημης απαγόρευσης του εμβολιασμού κατά της κλασικής πανώλους  των χοίρων στην Κροατία:  γ) εγχώρια ζώα του χοιρείου είδους για αναπαραγωγή ή κρεατοπαραγωγή που ανταποκρίνονται στις απαιτήσεις που ορίζονται στο υγειονομικό πιστοποιητικό όπως εμφαίνεται στο παράρτημα Γ και συνοδεύονται από το εν λόγω πιστοποιητικό- δ) εγχώρια του χοιρείου είδους προς σφαγή που ανταποκρίνονται στις απαιτήσεις που ορίζονται στο υγειονομικό πιστοποιητικό όπως εμφαίνεται στο παράρτημα Δ και συνοδεύονται από το εν λόγω πιστοποιητικό.  2. Τα κράτη μέλη επιτρέπουν την εισαγωγή από την Κροατία των εγχωρίων ζώων του βοείου ή χοιρείου είδους που αναφέρονται στην παράγραφο 1 και που έχουν εισαχθεί από την Κροατία μόνον εάν τα ζώα αυτά εισάγονται από χώρες της Κοινότητας ή από τρίτη χώρα,  που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου (7) όσον αφορά τα εγχώρια ζώα αυτού του είδους, και εφόσον η εισαγωγή έχει πραγματοποιηθεί σύμφωνα με κτηνιατρικούς όρους εξίσου αυστηρούς με τις απαιτήσεις του  κεφαλαίου ΙΙ της οδηγίας 72/462/ΕΟΚ, καθώς και κάθε σχετική επακόλουθη απόφαση.  3. Τα κράτη μέλη απαιτούν τα ζώα που έχου υποβληθεί σε δοκιμασίες κατ' εφαρμογή της παρούσας απόφασης και είναι διαρκώς απομονωμένα, υπό συνθήκες που εγκρίνονται από επίσημο κτηνίατρο της Κροατίας, από όλα τα δίχηλα ζώα που δεν προορίζονται για εξαγωγή  ή που δεν έχουν ισότιμο υγειονομικό καθεστώς με τέτοια ζώα από τη στιγμή της πρώτης δοκιμασίας του είδους αυτού έως τη στιγμή της φόρτωσης.  4. Τα κράτη μέλη επιτρέπουν την εισαγωγή στο έδαφός τους από την Κροατία βοοειδών μόνον εφόσον τα ζώα αυτά:  α) προέρχονται από αγέλες, ως προς τις οποίες οι κτηνιατρικές αρχές της Κροατίας έχουν δηλώσει ότι είναι απαλλαγμένες από την ενζωοτική λεύκωση των βοοειδών όπως ορίζεται στο παράρτημα Ε και έχουν υποβληθεί, με αρνητικό αποτέλεσμα, 30 ημέρες πριν από  την εξαγωγή, σε ατομική δοκιμασία για ενζωοτική λεύκωση των βοοειδών, η οποία πραγματοποιείται σύμφωνα με το πρωτόκολλο του παραρτήματος Ι της απόφασης 91/189/ΕΟΚ της Επιτροπής (8) ή β) προορίζονται για παραγωγή κρέατος, δεν είναι ηλικίας μεγαλύτερης των 30 μηνών, προέρχονται από αγέλες που περιλαμβάνονται στο εθνικό πρόγραμμα για την εξάλειψη της ενζωοτικής λεύκωσης των βοοειδών και στις οποίες δεν υπάρχει κανένα στοιχείο ως προς  την παρουσία της ασθένειας αυτής επί τουλάχιστον δύο έτη, και φέρουν μόνιμη σήμανση όπως περιγράφεται στο παράρτημα ΣΤ ή γ) προέρχονται από αγέλες που περιλαμβάνονται στο εθνικό πρόγραμμα για την εξάλειψη της ενζωοτικής λεύκωσης των βοοειδών, αποστέλλονται αμέσως σε σφαγεία και σφάζονται εντός τριών εργασίμων ημερών από την άφιξή τους.  Στην περίπτωση των ζώων που αναφέρονται στα στοιχεία β) και γ), τα κράτη μέλη εξασφαλίζουν, με έλεγχο, ότι τα ζώα επισημαίνονται ευκρινώς, βρίσκονται υπό επιτήρηση μέχρι τη σφαγή και λαμβάνουν όλα τα μέτρα για την πρόληψη μόλυνσης των γηγενών αγελών.  5. Τα κράτη μέλη επιτρέπουν την εισαγωγή στο έδαφός τους ζώων του βοείου ή χοιρείου είδους, προέλευσης Κροατίας, με την επιφύλαξη ότι τα ζώα που πρόκειται να εισαχθούν δεν έχουν εμβολιασθεί κατά του αφθώδους πυρετού.  6. Τα κράτη μέλη επιτρέπουν την εισαγωγή στο έδαφός τους χοίρων από την Κροατία, ως προς τους οποίους παρέχεται εγγύηση ότι δεν έχουν εμβολιασθεί κατά της κλασικής πανώλους των χοίρων και, στην περίπτωση χοίρων που προορίζονται για αναπαραγωγή ή  κρεοπαραγωγή, ότι δεν έχουν δώσει αρνητικό αποτέλεσμα σε δοκιμή για αντισώματα παραγόμενα από τον ιό της κλασικής πανώλους των χοίρων.   Άρθρο 2  Εν αναμονή της έναρξης ισχύος μέτρων που έχουν θεσπιστεί από την Κοινότητα για την εξάλειψη, την πρόληψη ή τον έλεγχο μεταδοτικής ή μολυσματικής ασθένειας των βοοειδών ή των χοιροειδών εκτός από τη λύσσα, τη φυματίωση, τη βρουκέλλωση, τον  αφθώδη πυρετό, τον άνθρακα, την πανώλη των βοοειδών, τη μεταδοτική πλευροπνευμονία των βοοειδών, τη λοιμώδη παράλυση των χοιροειδών (νόσος Teschen), την κλασική πανώλη των χοίρων, την αφρικανική πανώλη των χοίρων ή τη φυσαλιδώδη νόσο των χοίρων, τα  κράτη μέλη μπορούν να εφαρμόζουν, ως προς τα ζώα που εισάγονται από την Κροατία, πρόσθετα υγειονομικά μέτρα όπως αυτά που εφαρμόζονται για άλλα ζώα στα πλαίσια εθνικού προγράμματος που έχουν υποβληθεί και εγκριθεί από την Επιτροπή, για την εξάλειψη, την  πρόληψη ή τον έλεγχο τέτοιας ασθένειας.  Ως προσωρινό μέτρο μέχρι τις 31 Δεκεμβρίου 1994, τα κράτη μέλη μπορούν να εφαρμόζουν τις διατάξεις του πρώτου εδαφίου όσον αφορά τα εθνικά προγράμματα που έχουν υποβληθεί αλλά δεν έχουν ακόμη εγκριθεί από την Επιτροπή, στην περίπτωση αυτή όμως πρέπει να  προσκομίσουν αμέσως στην Επιτροπή και στα άλλα κράτη μέλη λεπτομερή στοιχεία ως προς τις σχετικές υγειονομικές συνθήκες.   Άρθρο 3  Η παρούσα απόφαση εφαρμόζεται από την τριακοστή ημέρα μετά την κοινοποίησή της στα κράτη μέλη.   Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 29 Απριλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 173 της 27. 6. 1992, σ. 13.  (3) ΕΕ αριθ. L 268 της 24. 9. 1991, σ. 56.  (4) ΕΕ αριθ. L 243 της 25. 8. 1992, σ. 27.  (5) ΕΕ αριθ. L 110 της 4. 5. 1993, σ. 36.  (6) ΕΕ αριθ. L 40 της 11. 2. 1994, σ. 58.  (7) ΕΕ αριθ. L 146 της 14. 6. 1979, σ. 15.  (8) ΕΕ αριθ. L 96 της 17. 4. 1991, σ. 1.      ΠΑΡΑΡΤΗΜΑ Α   ΠΙΣΤΟΠΟΙΗΤΙΚΟ ΥΓΕΙΑΣ ΖΩΩΝ  (Το παρόν πιστοποιητικό προορίζεται αποκλειστικά για κτηνιατρικούς σκοπούς και πρέπει να συνοδεύει την αποστολή έως το σημείο της συνοριακής επιθεώρησης. Καλύπτει μόνο ζώα της ιδίας κατηγορίας αναπαραγωγής ή απόδοσης  μεταφερόμενα στην ίδια σιδηροδρομική φορτηγάμαξα, φορτηγό αυτοκίνητο, αεροπλάνο ή πλοίο με τον ίδιο προορισμό. Πρέπει να συμπληρώνεται κατά την ημερομηνία φόρτωσης και όλες οι σχετικές προθεσμίες λήγουν κατά την ημερομηνία αυτή.) για εγχώρια βοοειδή αναπαραγωγής ή κρεοπαραγωγής που προορίζονται να αποσταλούν στην Ευρωπαϊκή Κοινότητα Αριθ.:   Χώρα εξαγωγής: ΚΡΟΑΤΙΑ (Ισχύει αποκλειστικά για τις ακόλουθες επαρχίες: Zagrebacka, Krapinsko-Zagorska, Varandinska, Koprivnicko-Krizevcacka, Bjeolovarsko-Bilogorska, Primorsko-Goranska, Viroviticko-Podravska, Pozesko-Slavonska, Istarska, Medimurska, Grad Zagreb).  Υπουργείο:   Αρμόδια εκδούσα αρχή:   Χώρα προορισμού:   Σχετικό:   (ενδεχομένως) Σχετικό του πιστοποιητικού προστασίας των ζώων:   Ι. Αριθμός ζώων:   (ολογράφως) ΙΙ. Ταυτοποίηση των ζώων:ΙΙΙ. Καταγωγή των ζώων Όνομα και διεύθυνση της(των) εκμετάλλευσης(εων) καταγωγής:     IV. Προορισμός των ζώων Τα ζώα θα αποσταλούν από :   (τόπος φόρτωσης) στ:   (τόπος προορισμού) με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο:   (σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση) Όνομα και διεύθυνση αποστολέα:    Όνομα και διεύθυνση παραλήπτη:    V. Υγειονομικές πληροφορίες Ο υπογραφόμενος επίσημος κτηνίατρος βεβαιώνω:  1. Ότι η Κροατία κατά τους τελευταίους 24 μήνες είναι απαλλαγμένη από αφθώδη πυρετό και κατά τους τελευταίους δώδεκα μήνες από πανώλη, μεταδοτική πλευροπνευμονία των βοοειδών, φυσαλιδώδη στοματίτιδα και blue tongue, ότι δεν έχουν πραγματοποιηθεί  εμβολιασμοί για καμία από αυτές τις ασθένειες, κατά τη διάρκεια των τελευταίων δώδεκα μηνών, καθώς και ότι από αυτήν την ημερομηνία απαγορεύεται η εισαγωγή εμβολιασμένων ζώων κατά του αφθώδους πυρετού- 2. Ότι τα ζώα που περιγράφονται στο πιστοποιητικό αυτό πληρούν τους ακόλουθους όρους:  α) - έχουν γεννηθεί στο έδαφος της Κροατίας όπου και έχουν παραμείνει από τη γέννησή τους ή - ότι εισήχθησαν, πριν από τουλάχιστον έξι μήνες, από το κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου, σύμφωνα με κτηνιατρικούς όρους που είναι εξίσου  αυστηροί με τις σχετικές απαιτήσεις της οδηγίας 72/462/ΕΟΚ, συμπεριλαμβανομένων και οποιωνδήποτε συμπληρωματικών αποφάσεων- (διαγράψτε τις περιττές αναφορές) β) εξετάσθηκαν σήμερα και δεν διαπιστώθηκε καμία κλινική ένδειξη ασθένειας- γ) δεν έχουν εμβολιασθεί κατά του αφθώδους πυρετού- δ) προέρχονται από αγέλες οι οποίες δεν υπόκεινται σε περιορισμό δυνάμει της κροατικής νομοθεσίας για την εξάλειψη της φυματίωσης, ήταν αρνητικό το αποτέλεσμα της δοκιμασίας ενδοδερμικού φυματινισμού, στο οποίο υποβλήθηκαν εντός της προθεσμίας των 30  ημερών- (να μη ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των έξι εβδομάδων)- ε) προέρχονται από αγέλες οι οποίες δεν υπόκεινται σε περιορισμό δυνάμει της κροατικής νομοθεσίας για την εξάλειψη του βρουκέλλωσης,  - κατά τη δοκιμασία οροσυγκόλλησης που διεξάχθηκε εντός της προθεσμίας 30 ημερών, διαπιστώθηκε πληθυσμός βρουκέλλας χαμηλότερος των 30 IU/ml,  - δεν έχουν εμβολιασθεί κατά της βρουκέλλωσης- (να μη ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των δώδεκα μηνών ή για αρσενικά ευνουχισμένα ζώα κάθε ηλικίας) στ) προέρχονται από αγέλες για τις οποίες οι κτηνιατρικές αρχές της Κροατίας έχουν δηλώσει ότι είναι απαλλαγμένες από ενζωοτική λεύκωση των βοοειδών όπως ορίζεται στο παράρτημα Ε της απόφασης 94/321/ΕΚ της Επιτροπής και έχουν υποβληθεί, εντός της  προθεσμίας των 30 ημερών και με αρνητικό αποτέλεσμα, σε ατομική δοκιμασία ενζωοτικής λεύκωσης των βοοειδών ή προορίζονται για παραγωγή βοείου κρέατος, είναι ηλικίας κάτω των 30 μηνών, προέρχονται από αγέλες που περιλαμβάνονται στο εθνικό πρόγραμμα για την εξάλειψη της ενζωοτικής λεύκωσης των βοοειδών και για τις οποίες δεν υπάρχει καμία ένδειξη για την  παρουσία της ασθένειας αυτής κατά τα τελευταία δύο χρόνια και φέρουν σύμβαση όπως ορίζεται στο παράρτημα ΣΤ της απόφασης 94/321/ΕΚ- (διαγράψτε ανάλογα με την κατηγορία ζώου στο οποίο αναφέρεται το παρόν πιστοποιητικό) ζ) δεν παρουσιάζουν κλινικές ενδείξεις μαστίτιδας και από την ανάλυση (και δεύτερη ενδεχομένως ανάλυση) του γάλακτος που διεξήχθη εντός της προβλεπομένης προθεσμίας των 30 ημερών σύμφωνα με το παράρτημα Δ της οδηγίας 64/432/ΕΟΚ του Συμβουλίου, δεν  διαπιστώθηκε χαρακτηριστική φλεγμονή ούτε συγκεκριμένος παθογόνος μικροοργανισμός ή, ειδικότερα κατά τη δεύτερη ανάλυση, η παρουσία αντιβιοτικού- (να συμπληρωθεί μόνον εφόσον το πιστοποιητικό εκδίδεται για γαλακτοφόρες αγελάδες) η) δεν πρόκειται για ζώα που πρόκειται να θανατωθούν στο πλαίσιο του εθνικού προγράμματος εξάλειψης μεταδοτικών ή μολυσματικών ασθενειών- θ) παρέμειναν τις τελευταίες 30 ημέρες, ή από τη γέννησή τους εάν είναι νεώτερα των 30 ημερών, σε εκμετάλλευση ή σε εκμεταλλεύσεις που βρίσκονται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κτηνιατρικών αρχών  της Κροατίας, δεν έχει διαπιστωθεί, κατά τις τελευταίες 30 ημέρες, κρούσμα αφθώδους πυρετού- ι) προέρχονται από εκμεταλλεύσεις στις οποίες δεν διαπιστώθηκαν κρούσματα:  - άνθρακα κατά τις τελευταίες 30 ημέρες,  - βρουκέλλωσης κατά τους τελευταίους δώδεκα μήνες,  - φυματίωσης κατά τους τελευταίους έξι μήνες,  - λύσσας κατά τους τελευταίους έξι μήνες- κ) υποβλήθηκαν με αρνητικό αποτέλεσμα στην/στις εξής δοκιμασία(ες) και σύμφωνα με τις εξής εγγυήσεις, όπως απαιτείται από το κράτος μέλος κατ' εφαρμογή του άρθρου 2 της απόφασης 94/321/ΕΚ της Επιτροπής-  (συμπληρώστε ή διαγράψτε σύμφωνα με τις απαιτήσεις του κράτους μέλους εισαγωγής) λ) ευρίσκοντο διαρκώς απομονωμένα, σύμφωνα με τις προϋποθέσεις που ενέκρινε επίσημος κτηνίατρος, από όλα τα δίχηλα ζώα που δεν προορίζονται για εξαγωγή στην Κοινότητα ή σε χώρες που δεν έχουν ισότιμο υγειονομικό καθεστώς για τέτοια ζώα από την  ημερομηνία εφαρμογής της πρώτης από τις δοκιμασίες που αναφέρονται στο παρόν πιστοποιητικό- (διαγράψτε εάν δεν ισχύει) μ) δεν χορηγήθηκαν στα προς εξαγωγή ζώα ουσίες με θυρεοστατική, οιστρογόνο, ανδρογόνο ή γεσταγόνο δράση, για λόγους πάχυνσης- ν) αποκτήθηκαν άμεσα από εκμετάλλευση ή εκμεταλλεύσεις χωρίς να διέλθουν από καμία αγορά και φορτώθηκαν στο  (Όνομα τόπου φόρτωσης, διαγράψτε εάν δεν ισχύει) και, μέχρι να αποσταλούν στην επικράτεια της Ευρωπαϊκής Κοινότητας, δεν ήλθαν σε επαφή με δίχηλα ζώα εκτός των βοοειδών ή των χοίρων που πληρούν τις απαιτήσεις της απόφασης 94/321/ΕΟΚ της Επιτροπής και δεν βρέθηκαν σε κανένα άλλο χώρο εκτός από το χώρο  που βρίσκεται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των τσεχοσλαβικών κτηνιατρικών αρχών, δεν διαπιστώθηκαν κρούσματα αφθώδους πυρετού κατά τις τελευταίες 30 ημέρες- ξ) όλα τα μεταφορικά οχήματα και εμπορευματοκιβώτια στα οποία φορτώθηκαν σύμφωνα με τις διεθνείς προδιαγραφές για τη μεταφορά ζώντων ζώων, είχαν προηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί έτσι,  ώστε κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.  VI. Όλες οι δοκιμασίες που αναφέρονται στο παρόν πιστοποιητικό έχουν διεξαχθεί, εκτός εάν υποδεικνύεται διαφορετικά, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ της Επιτροπής. Όλα τα σημεία φόρτωσης από τα οποία τα ζώα  έχουν περάσει είναι σύμφωνα με τις προδιαγραφές που ορίζονται στο παράρτημα ΙΙ της ιδίας απόφασης.  VII. Το παρόν πιστοποιητικό ισχύει για δέκα ημέρες από την ημερομηνία φόρτωσης Έγινε , στις   (υπογραφή του επίσημου κτηνίατρου, ο οποίος πρέπει να είναι κτηνίατρος που απασχολείται πλήρως στο κράτος της Κροατίας) (1) Σφραγίδα (1)  (ονοματεπώνυμο με κεφαλαία στοιχεία, τυπικά προσόντα και τίτλοι)  (1) Η υπογραφή και η σφραγίδα πρέπει να είναι χρώματος διαφορετικού από αυτό της εκτύπωσης.      ΠΑΡΑΡΤΗΜΑ Β   ΠΙΣΤΟΠΟΙΗΤΙΚΟ ΥΓΕΙΑΣ ΖΩΩΝ  (Το παρόν πιστοποιητικό προορίζεται αποκλειστικά για κτηνιατρικούς σκοπούς και πρέπει να συνοδεύει την αποστολή έως το σημείο της συνοριακής επιθεώρησης. Καλύπτει μόνο ζώα που μεταφέρονται στην ίδια σιδηροδρομική φορτηγάμαξα,  φορτηγό αυτοκίνητο, αεροπλάνο ή πλοίο με τον ίδιο προορισμό τα οποία με την άφιξη στο κράτος μέλος προορισμού οδηγούνται αμέσως και απευθείας σε σφαγείο και τα οποία πρόκειται να σφαγούν το αργότερο εντός τριών εργασίμων ημερών από την ημερομηνία  εισόδου τους. Πρέπει να συμπληρώνεται κατά την ημερομηνία φόρτωσης και όλες οι σχετικές προθεσμίες λήγουν κατά την ημερομηνία αυτή).  για εγχώρια βοοειδή προς άμεση σφαγή που προορίζονται να αποσταλούν στην Ευρωπαϊκή Κοινότητα Αριθ.:   Χώρα εξαγωγής: ΚΡΟΑΤΙΑ (Ισχύει αποκλειστικά για τις ακόλουθες επαρχίες: Zagrebacka, Krapinsko-Zagorska, Varazdinska, Koprivnicko-Krizevacka, Bjeolovarsko-Bilogorska, Primorsko-Goranska, Viroviticko-Podravska, Pozesko-Slavonska, Istarska, Medimurska, Grad Zagreb).  Υπουργείο:   Αρμόδια εκδούσα αρχή:   Χώρα προορισμού:   Σχετικό:   (ενδεχομένως) Σχετικό του πιστοποιητικού προστασίας των ζώων:   Ι. Αριθμός ζώων:   (ολογράφως) ΙΙ. Ταυτοποίηση των ζώων:ΙΙΙ. Καταγωγή των ζώων:  Όνομα και διεύθυνση της(των) εκμετάλλευσης(εων) καταγωγής:     IV. Προορισμός των ζώων:  Τα ζώα θα αποσταλούν από :   (τόπος φόρτωσης) στ:   (τόπος προορισμού) με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο:   (σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση) Όνομα και διεύθυνση αποστολέα:    Όνομα και διεύθυνση παραλήπτη:    V. Υγειονομικές πληροφορίες:  Ο υπογεγραμμένος επίσημος κτηνίατρος βεβαιώνω:  1. Ότι η Κροατία είναι απαλλαγμένη κατά τους τελευταίους 24 μήνες από αφθώδη πυρετό και κατά τους τελευταίους δώδεκα μήνες από πανώλη, μεταδοτική πλευροπνευμονία των βοοειδών, φυσαλιδώδη στοματίτιδα και blue tongue, ότι δεν έχουν πραγματοποιηθεί  εμβολιασμοί για καμία από αυτές τις ασθένειες, κατά τη διάρκεια των τελευταίων δώδεκα μηνών, και ότι από αυτήν την ημερομηνία έχει απαγορευθεί η εισαγωγή εμβολιασμένων ζώων κατά του αφθώδους πυρετού- 2. Ότι τα ζώα που περιγράφονται στο παρόν πιστοποιητικό ανταποκρίνονται στις εξής προϋποθέσεις:  α) - γεννήθηκαν στο έδαφος της Κροατίας όπου και έχουν παραμείνει από τη γέννησή τους ή - έχουν εισαχθεί, πριν από τουλάχιστον τρεις μήνες, από κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου, σύμφωνα με κτηνιατρικούς όρους που είναι  τουλάχιστον όσο αυστηροί όσο και οι σχετικές προϋποθέσεις της οδηγίας 72/462/ΕΟΚ, συμπεριλαμβανομένων και οποιωνδήποτε συμπληρωματικών αποφάσεων- (διαγράψτε τις περιττές αναφορές) β) εξετάσθηκαν σήμερα και δεν διαπιστώθηκε καμία κλινική ένδειξη ασθένειας- γ) δεν έχουν εμβολιασθεί κατά του αφθώδους πυρετού- δ) προέρχονται από αγέλες οι οποίες δεν υπόκεινται σε περιορισμό δυνάμει της κροατικής νομοθεσίας για την εξάλειψη της φυματίωσης, ήταν αρνητικό το αποτέλεσμα της δοκιμασίας ενδοδερμικού φυματινισμού, που διεξάχθηκε εντός της προθεσμίας των 30 ημερών- (να μη ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των έξι εβδομάδων)- ε) προέρχονται από αγέλες οι οποίες δεν υπόκεινται σε περιορισμό δυνάμει της κροατικής νομοθεσίας για την εξάλειψη της βρουκέλλωσης,  - δεν έχουν εμβολιασθεί κατά της βρουκέλλωσης- στ) προέρχονται από αγέλες οι οποίες περιλαμβάνονται σε εθνικό πρόγραμμα για την εξάλειψη της ενζωοτικής λεύκωσης των βοοειδών- ζ) δεν πρόκειται για ζώα που πρόκειται να θανατωθούν στο πλαίσιο του εθνικού προγράμματος εξάλειψης μεταδοτικών ή μολυσματικών ασθενειών- η) παρέμειναν τις τελευταίες 30 ημέρες, ή από τη γέννησή τους εάν είναι νεώτερα των 30 ημερών, σε εκμετάλλευση ή εκμεταλλεύσεις που βρίσκονται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κτηνιατρικών αρχών  της Κροατίας, δεν έχει διαπιστωθεί, κατά τις τελευταίες 30 ημέρες, κρούσμα αφθώδους πυρετού- θ) προέρχονται από εκμεταλλεύσεις στις οποίες δεν έχουν παρουσιασθεί ενδείξεις άνθρακα κατά τις τελευταίες 30 ημέρες- ι) έχουν υποβληθεί με αρνητικό αποτέλεσμα στην/στις εξής δοκιμασία(ες) και σύμφωνα με τις κάτωθι εγγυήσεις, όπως απαιτείται από το κράτος μέλος κατ' εφαρμογή του άρθρου 2 της απόφασης 94/321/ΕΚ της Επιτροπής-  (συμπληρώστε ή διαγράψτε σύμφωνα με τις απαιτήσεις του κράτους μέλους εισαγωγής) κ) ευρίσκοντο διαρκώς απομονωμένα, σύμφωνα με τις προϋποθέσεις που ενέκρινε επίσημος κτηνίατρος, από όλα τα δίχηλα ζώα που δεν προορίζονται για εξαγωγή στην Κοινότητα ή σε χώρες που δεν έχουν ισότιμο υγειονομικό καθεστώς για τέτοια ζώα από την  ημερομηνία εφαρμογής της πρώτης από τις δοκιμασίες που αναφέρονται στο παρόν πιστοποιητικό- (διαγράψτε εάν δεν ισχύει) λ) δεν χορηγήθηκαν στα προς εξαγωγή ζώα ουσίες με θυρεοστατική, οιστρογόνο, ανδρογόνο ή γεσταγόνο δράση, για λόγους πάχυνσης- μ) αποκτήθηκαν άμεσα από εκμετάλλευση ή εκμεταλλεύσεις χωρίς να διέλθουν από καμία αγορά και φορτώθηκαν στο  (Όνομα τόπου φόρτωσης, διαγράψτε εάν δεν ισχύει) και, μέχρι να αποσταλούν στην επικράτεια της Ευρωπαϊκής Κοινότητας, δεν ήλθαν σε επαφή με δίχηλα ζώα εκτός των βοοειδών ή των χοίρων που πληρούν τις απαιτήσεις της απόφασης 94/321/ΕΚ της Επιτροπής και δεν βρέθηκαν σε κανένα άλλο χώρο εκτός από το χώρο  που βρίσκεται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κροατικών κτηνιατρικών αρχών, δεν διαπιστώθηκαν κρούσματα αφθώδους πυρετού κατά τις τελευταίες 30 ημέρες- ν) όλα τα μεταφορικά οχήματα και εμπορευματοκιβώτια στα οποία φορτώθηκαν σύμφωνα με τις διεθνείς προδιαγραφές για τη μεταφορά ζώντων ζώων, είχαν προηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί έτσι,  ώστε κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.  VI. Όλες οι δοκιμασίες που αναφέρονται στο παρόν πιστοποιητικό έχουν διεξαχθεί, εκτός εάν υποδεικνύεται διαφορετικά, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ της Επιτροπής. Όλα τα σημεία φόρτωσης από τα οποία τα ζώα  έχουν περάσει είναι σύμφωνα με τις προδιαγραφές που ορίζονται στο παράρτημα ΙΙ της ιδίας απόφασης.  VII. Το παρόν πιστοποιητικό ισχύει για δέκα ημέρες από την ημερομηνία φόρτωσης Έγινε , στις   (υπογραφή του επίσημου κτηνίατρου, ο οποίος πρέπει να είναι κτηνίατρος που απασχολείται πλήρως στο κράτος της Κροατίας) (1) Σφραγίδα (1)  (ονοματεπώνυμο με κεφαλαία στοιχεία, τυπικά προσόντα και τίτλοι)  (1) Η υπογραφή και η σφραγίδα πρέπει να είναι χρώματος διαφορετικού από αυτό της εκτύπωσης.      ΠΑΡΑΡΤΗΜΑ Γ   ΠΙΣΤΟΠΟΙΗΤΙΚΟ ΥΓΕΙΑΣ ΖΩΩΝ  (Το παρόν πιστοποιητικό προορίζεται αποκλειστικά για κτηνιατρικούς σκοπούς και πρέπει να συνοδεύει την αποστολή έως το σημείο της συνοριακής επιθεώρησης. Καλύπτει μόνο ζώα της ιδίας κατηγορίας (αναπαραγωγής/απόδοσης)  μεταφερόμενα στην ίδια σιδηροδρομική φορτηγάμαξα, φορτηγό αυτοκίνητο, αεροπλάνο ή πλοίο με τον ίδιο προορισμό. Πρέπει να συμπληρώνεται κατά την ημερομηνία φόρτωσης και όλες οι σχετικές προθεσμίες λήγουν κατά την ημερομηνία αυτή.) για εγχώρια βοοειδή αναπαραγωγής ή κρεοπαραγωγής που προορίζονται να αποσταλούν στην Ευρωπαϊκή Κοινότητα Αριθ.:   Χώρα εξαγωγής: ΚΡΟΑΤΙΑ Υπουργείο:   Αρμόδια εκδούσα αρχή:   Χώρα προορισμού:   Σχετικό:   (ενδεχομένως) Σχετικό του πιστοποιητικού προστασίας των ζώων:   Ι. Αριθμός ζώων:   (ολογράφως) ΙΙ. Ταυτοποίηση των ζώων:ΙΙΙ. Καταγωγή των ζώων:  Όνομα και διεύθυνση της(των) εκμετάλλευσης(εων) καταγωγής:     IV. Προορισμός των ζώων:  Τα ζώα θα αποσταλούν από :   (τόπος φόρτωσης) στ:   (τόπος προορισμού) με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο:   (σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση) Όνομα και διεύθυνση αποστολέα:    Όνομα και διεύθυνση παραλήπτη:    V. Υγειονομικές πληροφορίες Ο κάτωθι υπογραφόμενος επίσημος κτηνίατρος βεβαιώνω:  1. Ότι η Κροατία κατά τους τελευταίους 24 μήνες είναι απαλλαγμένη από αφθώδη πυρετό και κατά τους τελευταίους δώδεκα μήνες απαλλαγμένη από φυσαλιδώδη στοματίτιδα, κλασική πανώλη των χοίρων, λοιμώδη παράλυση των χοιροειδών (νόσο του Teschen), φυσαλιδώδη  νόσο των χοίρων και φυσαλιδώδες εξάνθημα, ότι δεν έχουν πραγματοποιηθεί εμβολιασμοί για καμία από αυτές τις ασθένειες, εκτός από τον αφθώδη πυρετό, κατά τη διάρκεια των τελευταίων δώδεκα μηνών, ότι από την ημερομηνία αυτή απαγορεύεται η εισαγωγή  εμβολιασμένων ζώων κατά του αφθώδους πυρετού, ότι έχει απαγορευθεί ο εμβολιασμός κατά της κλασικής πανώλους των χοίρων για τουλάχιστον δώδεκα μήνες και ότι απαγορεύεται η εισαγωγή εμβολιασθέντων ζώων κατά της κλασικής πανώλους των χοίρων.  2. Ότι τα ζώα που περιγράφονται στο παρόν πιστοποιητικό ανταποκρίνονται στις κάτωθι προϋποθέσεις:  α) - γεννήθηκαν στο έδαφος της Κροατίας και έχουν παραμείνει από τη γέννησή τους ή - ότι έχουν εισαχθεί, πριν από τουλάχιστον έξι μήνες, από το κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου, σύμφωνα με κτηνιατρικούς όρους που είναι  τουλάχιστον αυστηροί με τις σχετικές απαιτήσεις της οδηγίας 72/462/ΕΟΚ του Συμβουλίου, συμπεριλαμβανομένων και οποιωνδήποτε συμπληρωματικών αποφάσεων- (διαγράψτε τις περιττές αναφορές) β) εξετάσθηκαν σήμερα και δεν διαπιστώθηκε καμία κλινική ένδειξη ασθένειας- γ) δεν έχουν εμβολιασθεί κατά του αφθώδους πυρετού ή της κλασικής πανώλους των χοίρων,  - έχουν υποβληθεί κατά τις τελευταίες 30 ημέρες και παρουσίασαν αρνητικό αποτέλεσμα και στις δύο περιπτώσεις σε δοκιμασία για την ανίχνευση αντισωμάτων κλασικής πανώλους των χοίρων και σε δοκιμασία για την ανίχνευση αντισωμάτων φυσαλιδώδους νόσου των  χοίρων- δ) προέρχονται από αγέλες οι οποίες δεν υπόκεινται σε περιορισμό δυνάμει της κροατικής νομοθεσίας για την εξάλειψη της βρουκέλλωσης,  - έχουν υποβληθεί κατά τις τελευταίες 30 ημέρες σε δοκιμασία οροσυγκόλλησης που φανέρωσε πληθυσμό βρουκέλλας χαμηλότερο των 30 IU/ml, οροσυγκόλλησης καθώς και επαναληπτική δοκιμασία με αρνητικό αποτέλεσμα- (να μη ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των τεσσάρων μηνών) ε) δεν πρόκειται για ζώα που πρόκειται να θανατωθούν στο πλαίσιο εθνικού προγράμματος εξάλειψης μεταδοτικών ή μολυσματικών ασθενειών- στ) παρέμειναν τις τελευταίες 30 ημέρες, ή από τη γέννησή τους εάν πρόκειται για ζώα ηλικίας κάτω των 30 ημερών, σε εκμετάλλευση ή εκμεταλλεύσεις που βρίσκονται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των  κτηνιατρικών αρχών της Κροατίας, δεν έχει διαπιστωθεί, κατά τις τελευταίες 30 ημέρες, κρούσμα αφθώδους πυρετού, κλασικής πανώλους των χοίρων, αφρικανικής πανώλους των χοίρων, ή φυσαλιδώδους νόσου των χοίρων- ζ) προέρχονται από εκμεταλλεύσεις στις οποίες δεν διαπιστώθηκαν κρούσματα:  - άνθρακα κατά τις τελευταίες 30 ημέρες,  - λύσσας κατά τους τελευταίους έξι μήνες- η) έχουν υποβληθεί με αρνητικό αποτέλεσμα στην/στις κάτωθι δοκιμασία(ες) και σύμφωνα με τις κάτωθι εγγυήσεις, όπως απαιτείται από το κράτος μέλος κατ' εφαρμογή του άρθρου 2 της απόφασης 94/321/ΕΚ της Επιτροπής  (συμπληρώστε ή διαγράψτε σύμφωνα με τις απαιτήσεις του κράτους μέλους εισαγωγής) θ) ευρίσκοντο διαρκώς απομονωμένα, υπό συνθήκες εγκεκριμένες από επίσημα αναγνωρισμένο κτηνίατρο, μακριά από όλα τα δίχηλα ζώα που δεν αποτελούν μέρος της παρτίδας που προορίζεται για εξαγωγή στην Κοινότητα ή σε χώρες που δεν έχουν ισότιμο υγειονομικό  καθεστώς για τέτοια ζώα, από την ημερομηνία διενέργειας της πρώτης από τις δοκιμασίες που αναφέρονται στο παρόν πιστοποιητικό- (διαγράψτε εάν δεν ισχύει) ι) δεν τους χορηγήθηκαν ουσίες με θυρεοστατική, ανδρογόνο ή γεσταγόνο δράση, για λόγους πάχυνσης- κ) αποκτήθηκαν άμεσα από εκμετάλλευση ή εκμεταλλεύσεις χωρίς να διέλθουν από καμία αγορά, και φορτώθηκαν στο ,  (Όνομα τόπου φόρτωσης, διαγράψτε εάν δεν ισχύει) και, μέχρι να αποσταλούν στην επικράτεια της Ευρωπαϊκής Κοινότητας, δεν ήλθαν σε επαφή με δίχηλα ζώα εκτός των βοοειδών ή των χοίρων που πληρούν τις απαιτήσεις της απόφασης 94/321/ΕΚ και δεν βρέθηκαν σε κανένα άλλο χώρο εκτός από το χώρο που βρίσκεται  στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κροατικών κτηνιατρικών αρχών, δεν διαπιστώθηκαν κρούσματα αφθώδους κλασικής πανώλους των χοίρων, αφρικανικής πανώλους των χοίρων ή φυσαλιδώδους νόσου των χοίρων  κατά τις τελευταίες 30 ημέρες-λ) όλα τα μεταφορικά οχήματα και εμπορευματοκιβώτια στα οποία φορτώθηκαν σύμφωνα με τις διεθνείς προδιαγραφές για τη μεταφορά ζώντων ζώων, είχαν προηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί έτσι,  ώστε κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.  VI. Όλες οι δοκιμασίες που αναφέρονται στο παρόν πιστοποιητικό έχουν διεξαχθεί, εκτός εάν υποδεικνύεται διαφορετικά, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ της Επιτροπής. Όλοι οι τόποι φόρτωσης, από τους οποίους  διήλθαν τα ζώα, είναι σύμφωνοι με τις προδιαγραφές που ορίζονται στο παράρτημα ΙΙ της ιδίας απόφασης.  VII. Το παρόν πιστοποιητικό ισχύει για δέκα ημέρες από την ημερομηνία φόρτωσης Έγινε , στις   (υπογραφή του επίσημου κτηνίατρου) (1) Σφραγίδα (1)  (ονοματεπώνυμο με κεφαλαία στοιχεία, τυπικά προσόντα και τίτλοι)  (1) Η υπογραφή και η σφραγίδα πρέπει να είναι χρώματος διαφορετικού από αυτό της εκτύπωσης.      ΠΑΡΑΡΤΗΜΑ Δ   ΠΙΣΤΟΠΟΙΗΤΙΚΟ ΥΓΕΙΑΣ ΖΩΩΝ  (Το παρόν πιστοποιητικό προορίζεται αποκλειστικά για κτηνιατρικούς σκοπούς και πρέπει να συνοδεύει την αποστολή έως το σημείο της συνοριακής επιθεώρησης. Καλύπτει μόνο ζώα που μεταφέρονται στην ίδια σιδηροδρομική φορτηγάμαξα,  φορτηγό αυτοκίνητο, αεροπλάνο ή πλοίο με τον ίδιο προορισμό και τα οποία με την άφιξη στο κράτος μέλος προορισμού οδηγούνται αμέσως και απευθείας σε σφαγείο και τα οποία πρόκειται να σφαγούν το αργότερο εντός τριών εργασίμων ημερών από την ημερομηνία  εισόδου τους. Πρέπει να συμπληρώνεται κατά την ημερομηνία φόρτωσης και όλες οι σχετικές προθεσμίες λήγουν κατά την ημερομηνία αυτή).  για εγχώρια χοιροειδή προς άμεση σφαγή που προορίζονται να αποσταλούν στην Ευρωπαϊκή Κοινότητα Αριθ.:   Χώρα εξαγωγής: ΚΡΟΑΤΙΑ Υπουργείο:   Αρμόδια εκδούσα αρχή:   Χώρα προορισμού:   Σχετικό:   (ενδεχομένως) Σχετικό του πιστοποιητικού προστασίας των ζώων:   Ι. Αριθμός ζώων:   (ολογράφως) ΙΙ. Ταυτοποίηση των ζώων:ΙΙΙ. Καταγωγή των ζώων:  Όνομα και διεύθυνση της(των) εκμετάλλευσης(εων) καταγωγής:     IV. Προορισμός των ζώων:  Τα ζώα θα αποσταλούν από :   (τόπος φόρτωσης) στ:   (τόπος προορισμού) με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο:   (σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση) Όνομα και διεύθυνση αποστολέα:    Όνομα και διεύθυνση παραλήπτη:    V. Υγειονομικές πληροφορίες:  Ο υπογεγραμμένος επίσημος κτηνίατρος βεβαιώνω:  1. Ότι η Κροατία κατά τους τελευταίους 24 μήνες είναι απαλλαγμένη από αφθώδη πυρετό και κατά τους τελευταίους δώδεκα μήνες απαλλαγμένη από φυσαλιδώδη στοματίτιδα, κλασική πανώλη των χοίρων, αφρικανική πανώλη των χοίρων, λοιμώδη παράλυση των χοιροειδών  (νόσο του Teschen), φυσαλιδώδη νόσο των χοίρων και φυσαλιδώδες εξάνθημα, ότι δεν έχουν πραγματοποιηθεί εμβολιασμοί για καμία από αυτές τις ασθένειες, εκτός από τον αφθώδη πυρετό, κατά τη διάρκεια των τελευταίων δώδεκα μηνών, ότι από την ημερομηνία αυτή  απαγορεύεται η εισαγωγή εμβολιασμένων ζώων κατά του αφθώδους πυρετού, ότι ο εμβολιασμός κατά της κλασικής πανώλους των χοίρων έχει απαγορευθεί για τουλάχιστον δώδεκα μήνες και ότι απαγορεύεται η εισαγωγή εμβολιασθέντων ζώων κατά του αφθώδους πυρετού και  της κλασικής πανώλους των χοίρων.  2. Ότι τα ζώα που περιγράφονται στο παρόν πιστοποιητικό ανταποκρίνονται στις εξής προϋποθέσεις:  α) - γεννήθηκαν στο έδαφος της Κροατίας και έχουν παραμείνει από τη γέννησή τους ή - έχουν εισαχθεί, πριν από τουλάχιστον τρεις μήνες, από κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου, σύμφωνα με κτηνιατρικούς όρους που είναι  τουλάχιστον τόσον αυστηροί όσο και οι σχετικές απαιτήσεις της οδηγίας 72/462/ΕΟΚ του Συμβουλίου, συμπεριλαμβανομένων και οποιωνδήποτε συμπληρωματικών αποφάσεων- (διαγράψτε τις περιττές αναφορές) β) εξετάσθηκαν σήμερα και δεν διαπιστώθηκε καμία κλινική ένδειξη ασθένειας- γ) δεν έχουν εμβολιασθεί κατά του αφθώδους πυρετού ή της κλασικής πωνώλους των χοίρων- δ) δεν πρόκειται για ζώα που πρόκειται να θανατωθούν στο πλαίσιο εθνικού προγράμματος εξάλειψης μεταδοτικών ή μολυσματικών ασθενειών- ε) παρέμειναν τις τελευταίες 30 ημέρες, ή από τη γέννησή τους εάν είναι νεώτερα των 30 ημερών, σε εκμετάλλευση ή εκμεταλλεύσεις που βρίσκονται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κτηνιατρικών αρχών  της Κροατίας, δεν διαπιστώθηκαν κρούσματα αφθώδους πυρετού, κλασικής πανώλους των χοίρων, αφρικανικής πανώλους των χοίρων, ή φυσαλιδώδους νόσου των χοίρων κατά τις τελευταίες 30 ημέρες- στ) προέρχονται από εκμεταλλεύσεις στις οποίες δεν διαπιστώθηκαν κρούσματα άνθρακα κατά τις τελευταίες 30 ημέρες- ζ) έχουν υποβληθεί και παρουσίασαν αρνητικό αποτέλεσμα στην/στις κάτωθι δοκιμασία(ες) και σύμφωνα με τις κάτωθι εγγυήσεις, όπως απαιτείται από το κράτος μέλος κατ' εφαρμογή του άρθρου 2 της απόφασης 94/321/ΕΚ της Επιτροπής  (συμπληρώστε ή διαγράψτε σύμφωνα με τις απαιτήσεις του κράτους μέλους εισαγωγής) η) παρέμειναν διαρκώς απομονωμένα, υπό συνθήκες εγκεκριμένες από επίσημα αναγνωρισμένο κτηνίατρο, μακριά από όλα τα δίχηλα ζώα που δεν αποτελούν μέρος της παρτίδας που προορίζεται για εξαγωγή στην Κοινότητα ή σε χώρες που δεν έχουν ισότιμο υγειονομικό  καθεστώς για τέτοια ζώα, από την ημερομηνία διενέργειας της πρώτης από τις δοκιμασίες που αναφέρονται στο παρόν πιστοποιητικό- (διαγράψτε εάν δεν ισχύει) θ) δεν χορηγήθηκαν ουσίες με θυρεοστατική, ανδρογόνο ή γεσταγόνο δράση, για λόγους πάχυνσης- ι) αποκτήθηκαν άμεσα από εκμετάλλευση ή εκμεταλλεύσεις χωρίς να διέλθουν από καμία αγορά, και φορτώθηκαν στο ,  (Όνομα τόπου φόρτωσης, διαγράψτε εάν δεν ισχύει) και, μέχρι να αποσταλούν στην επικράτεια της Ευρωπαϊκής Κοινότητας, δεν ήρθαν σε επαφή με δίχηλα ζώα εκτός των βοοειδών ή των χοίρων που πληρούν τις απαιτήσεις της απόφασης 94/321/ΕΚ και δεν βρέθηκαν σε κανένα άλλο χώρο εκτός από το χώρο που βρίσκεται  στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κροατικών κτηνιατρικών αρχών, δεν διαπιστώθηκαν κρούσματα αφθώδους κλασικής πανώλους των χοίρων, αφρικανικής πανώλους των χοίρων ή φυσαλιδώδους νόσου των χοίρων  κατά τις τελευταίες 30 ημέρες- κ) όλα τα μεταφορικά οχήματα και εμπορευματοκιβώτια στα οποία φορτώθηκαν σύμφωνα με τις διεθνείς προδιαγραφές για τη μεταφορά ζώντων ζώων, είχαν προηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί έτσι,  ώστε κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.  VI. Όλες οι δοκιμασίες που αναφέρονται στο παρόν πιστοποιητικό έχουν διεξαχθεί, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ της Επιτροπής. Όλοι οι τόποι φόρτωσης, από τους οποίους διήλθαν τα ζώα, είναι σύμφωνοι με τις  προδιαγραφές που ορίζονται στο παράρτημα ΙΙ της ιδίας απόφασης.  VII. Το παρόν πιστοποιητικό ισχύει για δέκα ημέρες από την ημερομηνία φόρτωσης.  Έγινε , στις   (υπογραφή του επίσημου κτηνίατρου ο οποίος πρέπει να είναι κτηνίατρος που απασχολείται πλήρως από το κράτος της Κροατίας) (1) Σφραγίδα (1)  (ονοματεπώνυμο με κεφαλαία στοιχεία, τυπικά προσόντα και τίτλοι)  (1) Η υπογραφή και η σφραγίδα πρέπει να είναι χρώματος διαφορετικού από αυτό της εκτύπωσης.      ΠΑΡΑΡΤΗΜΑ Ε   ΑΓΕΛΕΣ ΚΑΙ ΠΕΡΙΦΕΡΕΙΕΣ ΑΠΑΛΛΑΓΜΕΝΕΣ ΕΝΖΩΟΤΙΚΗΣ ΛΕΥΚΩΣΗΣ ΤΩΝ ΒΟΟΕΙΔΩΝ  1. Μία αγέλη θεωρείται απαλλαγμένη ενζωοτικής λεύκωσης των βοοειδών όταν:  α) i) δεν υπάρχει καμία ένδειξη για την παρουσία της ενζωοτικής λεύκωσης των βοοειδών στην αγέλη επί τουλάχιστον δύο χρόνια και ii) έχει υποβληθεί και παρουσίασε αρνητικό αποτέλεσμα σε δύο δοκιμασίες για αγέλες για τη διαπίστωση της ενζωοτικής λεύκωσης των βοοειδών σε διάστημα τουλάχιστον τεσσάρων και όχι πάνω από δώδεκα μήνες, ενώ κάθε δοκιμασία για την αγέλη αποτελείται από  μία από τις ορολογικές δοκιμασίες που περιγράφονται στο παράρτημα Ι της απόφασης 91/189/ΕΟΚ της Επιτροπής που ισχύει για όλα τα βοοειδή στην αγέλη ηλικίας των 24 μηνών κατά την ημερομηνία της δοκιμασίας,  ή β) η περιφέρεια στην οποία βρίσκεται θεωρείται περιφέρεια απαλλαγμένη ενζωοτικής λεύκωσης των βοοειδών, υπό τον όρο ότι το καθεστώς της αγέλης δεν έχει προς το παρόν ανασταλεί με βάση τους όρους του σημείου 5.  2. Μία περιφέρεια θεωρείται απαλλαγμένη ενζωοτικής λεύκωσης των βοοειδών όταν:  α) τουλάχιστον το 99,8 % των αγελών των βοοειδών έχει το καθεστώς "απαλλαγμένες ενζωοτικής λεύκωσης βοοειδών" ή β) i) δεν υπάρχει καμία ένδειξη για την παρουσία της ενζωοτικής λεύκωσης των βοοειδών στην περιφέρεια για περίοδο τουλάχιστον τριών ετών και ii) όλες οι αγέλες των βοοειδών στην περιφέρεια έχουν υποβληθεί σε τουλάχιστον μία από τις δοκιμασίες για αγέλες όπως περιγράφεται στην παράγραφο 1 και iii) τουλάχιστον το 10 % των αγελών βοοειδών στην περιφέρεια, που έχει επιλεγεί τυχαία, έχει υποβληθεί και έχει παρουσιάσει αρνητικό αποτέλεσμα σε τουλάχιστον δύο δοκιμασίες για αγέλες όπως περιγράφεται στο σημείο 1.  3. Το καθεστώς μιας αγέλης διατηρείται απαλλαγμένο ενζωοτικής λεύκωσης των βοοειδών μέχρις ότου:  α) δεν υπάρχει καμία ένδειξη για την παρουσία ενζωοτικής λεύκωσης των βοοειδών στην αγέλη και β) όλα τα βοοειδή της αγέλης γεννήθηκαν σε αυτήν ή εισήχθησαν από αγέλες με καθεστώς "απαλλαγμένες ενζωοτικής λεύκωσης των βοοειδών" και γ) εντός τριών ετών από την ημερομηνία αναγνώρισης ως απαλλαγμένης της ενζωοτικής λεύκωσης των βοοειδών, και σε διαστήματα όχι μεγαλύτερα των τριών ετών έκτοτε, υποβάλλεται και παρουσιάζει αρνητικό αποτέλεσμα σε δοκιμασία για αγέλες όπως περιγράφεται  στην παράγραφο 1.  4. Μία περιφέρεια διατηρεί το καθεστώς της ως απαλλαγμένη ενζωοτικής λεύκωσης των βοοειδών εφόσον:  α) ετησίως, μέρος των αγελών της περιφέρειας, που επιλέγεται τυχαία και αρκεί για να αποδείξει, με ποσοστό εμπιστοσύνης 99 %, ότι δεν έχει μολυνθεί με ενζωοτική λεύκωση των βοοειδών περισσότερο από το 0,2 % των αγελών, υποβάλλεται σε δοκιμασία για  αγέλες όπως περιγράφεται στο σημείο 1 ή β) ετησίως μέρος από τις αγέλες της περιφέρειας, αρκετό για να περιλάβει τουλάχιστον το 20 % των βοοειδών της περιφέρειας ηλικίας άνω των 24 μηνών, υποβάλλεται και παρουσιάζει αρνητικό αποτέλεσμα σε δοκιμασία για αγέλες όπως περιγράφεται στο σημείο 1.  5. Το καθεστώς αγέλης "απαλλαγμένης ενζωοτικής λεύκωσης των βοοειδών" αναστέλλεται όταν:  α) οι όροι που περιγράφονται στην παράγραφο 3 παύουν να ισχύουν ή β) ένα ή περισσότερα ζώα παρουσιάζουν θετικό αποτέλεσμα σε μία από τις ορολογικές δοκιμασίες που περιγράφονται στο παράρτημα Ι της απόφασης 90/189/ΕΟΚ της Επιτροπής.  6. Το καθεστώς περιφέρειας "απαλλαγμένης ενζωοτικής λεύκωσης των βοοειδών" αναστέλλεται όταν:  α) οι όροι που περιγράφονται στην παράγραφο 4 παύουν να ισχύουν ή β) η ενζωοτική λεύκωση των βοοειδών εντοπίζεται και επιβεβαιώνεται σε τουλάχιστον 0,2 % των αγελών βοοειδών στην περιφέρεια.  7. Το καθεστώς αγέλης "απαλλαγμένης ενζωοτικής λεύκωσης των βοοειδών" επαναφέρεται όταν:  α) οιοδήποτε ζώο αναπαραγωγής και, εάν πρόκειται για αγελάδα, ο απόγονός της στην αγέλη αποσύρθηκε υπό την επιτήρηση των κτηνιατρικών αρχών για σφαγή, εκτός εάν η αρμόδια αρχή χορηγήσει παρέκκλιση της απαίτησης για απόσυρση του απογόνου αγελάδας  αναπαραγωγής, εφόσον αποδεικνύεται ότι το/τα ζώο(α) απομακρύνθηκε(αν) από την/τις μητέρα(ες) του/τους αμέσως μετά την γέννηση και β) i) εάν η αναστολή προκύπτει από θετική δοκιμασία σε ένα μόνο ζώο, η αγέλη έχει υποβληθεί και έχει παρουσιάσει αρνητικό αποτέλεσμα και τουλάχιστον τρεις μήνες μετά την απόσυρση που αναφέρεται στο σημείο 7 στοιχείο α) σε δοκιμασία για αγέλη όπως  περιγράφεται στο σημείο 1 ή ii) εάν η αναστολή προκύπτει από θετική δοκιμασία σε περισσότερα από ένα ζώα, η αγέλη έχει υποβληθεί σε δύο δοκιμασίες για αγέλη όπως περιγράφεται στην παράγραφο 1, η πρώτη πραγματοποιήθηκε τουλάχιστον τρεις μήνες μετά την απόσυρση που αναφέρεται στο  σημείο 7 στοιχείο α) και η δεύτερη τουλάχιστον τέσσερις ή πάνω από δώδεκα μήνες μετά, και οι δοκιμασίες περιλαμβάνουν οιοδήποτε απόγονο αγελάδας αναπαραγωγής που παραμένει στην αγέλη με βάση την παρέκκλιση που αναφέρεται στο σημείο 7 στοιχείο α) χωρίς  να λαμβάνεται υπόψη η ηλικία τους κατά την ημερομηνία της δοκιμασίας και γ) έχει διεξαχθεί επιζωοτική έρευνα σε όλες τις αγέλες που έχουν επιζωοτική σχέση με τη μολυσμένη αγέλη.  8. Το καθεστώς περιφέρειας "απαλλαγμένης ενζωοτικής λεύκωσης των βοοειδών" επαναφέρεται όταν:  α) τουλάχιστον το 99,8 % των αγελών βοοειδών στην περιφέρεια έχει το καθεστώς "απαλλαγμένη ενζωοτικής λεύκωσης των βοοειδών" και β) τουλάχιστον το 20 % των αγελών βοοειδών στην περιφέρεια έχει υποβληθεί και έχει παρουσιάσει αρνητικό αποτέλεσμα σε δύο δοκιμασίες για αγέλες όπως περιγράφεται στο σημείο 1 σε διάστημα τουλάχιστον τεσσάρων και όχι περισσοτέρων των δώδεκα μηνών.     ΠΑΡΑΡΤΗΜΑ ΣΤ   ΣΗΜΑ ΠΟΥ ΤΙΘΕΤΑΙ ΣΤΑ ΒΟΟΕΙΔΗ ΚΑΤ' ΕΦΑΡΜΟΓΗ ΤΟΥ ΑΡΘΡΟΥ 1 ΠΑΡΑΓΡΑΦΟΣ 4 ΣΤΟΙΧΕΙΟ β) ΤΗΣ ΑΠΟΦΑΣΗΣ 94/321/ΕΚ ΤΗΣ ΕΠΙΤΡΟΠΗΣ  Μόνιμο σήμα, με τις κάτωθι διαστάσεις, τίθεται και είναι ορατό σε τουλάχιστον δύο μέρη των οπισθίων τεταρτημορίων κάθε ζώου με την  τεχνική που αποκαλείται "ψυχρή σήμανση".